CELEX: E2015P0020
Language: da
Date: 2015-08-12 00:00:00
Title: Sag anlagt den 12. august 2015 af EFTA-Tilsynsmyndigheden mod Island (Sag E-20/15)

10.12.2015   
            
            
               DA
            
            
               Den Europæiske Unions Tidende
            
            
               C 410/5
            
         Sag anlagt den 12. august 2015 af EFTA-Tilsynsmyndigheden mod Island
   (Sag E-20/15)
   (2015/C 410/04)
   EFTA-Tilsynsmyndigheden, rue Belliard 35, 1040 Bruxelles, Belgien, har ved Øyvind Bø og Íris Ísberg, som befuldmægtigede, den 12. august 2015 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til artikel 3 i nedennævnte retsakt og EØS-aftalens artikel 7, idet Island ikke inden for den fastsatte frist har vedtaget de foranstaltninger, der er nødvendige for at gennemføre den retsakt, der er nævnt i punkt 1 i kapitel VIII i bilag II til aftalen om Det Europæiske Økonomiske Samarbejdsområde (Kommissionens direktiv 2013/10/EU om ændring af Rådets direktiv 75/324/EØF om tilnærmelse af medlemsstaternes lovgivning om aerosoler med henblik på at tilpasse dets bestemmelser om etikettering til Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger), som tilpasset til aftalen ved protokol 1 hertil.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Søgsmålet vedrører den omstændighed, at Island ikke inden den 28. marts 2015 har efterkommet den begrundede udtalelse, som EFTA-Tilsynsmyndigheden afgav den 28. januar 2015 om denne stats manglende gennemførelse i sin nationale retsorden af Kommissionens direktiv 2013/10/EU om ændring af Rådets direktiv 75/324/EØF om tilnærmelse af medlemsstaternes lovgivning om aerosoler med henblik på at tilpasse dets bestemmelser om etikettering til Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger, som omhandlet i punkt 1 i kapitel VIII i bilag II til aftalen om Det Europæiske Økonomiske Samarbejdsområde, og som tilpasset til aftalen ved protokol 1 (herefter benævnt »retsakten«).
            
         
               —
            
            
               EFTA-Tilsynsmyndigheden har gjort gældende, at Island har tilsidesat sine forpligtelser i henhold til retsaktens artikel 3 og EØS-aftalens artikel 7, idet det ikke har truffet de foranstaltninger, der er nødvendige for at gennemføre retsakten inden for den fastsatte frist.